קהל היעד: מורות המלמדות שפה בכיתות ב' – ו'.
רציונל: תכנית ההשתלמות מבוססת על הקשר היסודי בין דימויים חזותיים, חשיבה ושפה. ידע מחקרי עכשווי מעיד כי תרגול מיומנויות של אוריינות חזותית עשוי לקדם יכולות קוגניטיביות וחשיבה מסדר גבוה וכי לשילובם של דימויים חזותיים בתהליכי הוראה למידה פוטנציאל משמעותי לשיפור יכולות והישגים -לימודיים. בנוסף לכך, נמצא באופן עקבי כי הוראה המשלבת בין מילים ובין דימויים חזותיים מניבה תוצאות טובות יותר מאשר הוראה המסתמכת על כל אחד מאלה בנפרד.
מבין הדימויים החזותיים, התצלום נמצא ככלי מתאים ויעיל במיוחד לשילוב בהוראת מקצועות רבי מלל. התוכן המציאותי של התצלום נקשר לידע קודם ולזיכרון, ניתן להפיק ממנו מידע רב, תכניו מכילים ידע עולם רחב, ואפשרויות הפרשנות שלו הן רבות. כמו כן, התצלום הינו אמצעי משמעותי להעלאת שיח יצירתי ושיח של מחשבות ורגשות. כל אלה עושים אותו לכלי למידה אפקטיבי וגם אטרקטיבי עבור ילדים, כמו גם לכלי לפיתוח ושיפור כישורים חברתיים.
תכנית ההשתלמות מציעה למורה כלי פדגוגי חדשני, אפקטיבי ומעצים. התכנית מרחיבה את תחום האוריינות בהתאמה למאה ה- 21 באמצעות יישום יתרונות השילוב בין אוריינות מילולית ואוריינות חזותית ומאפשרת גיוון רב בדרכי ההוראה לקידומם המשמעותי של כלל התלמידים.
פירוט המפגשים והתאריכים שימו לב: באחריות כל משתלם/ משתלמת להירשם לאחת מהמודולות המתקיימות בפסג"ה כדי להשלים את סך השעות ל-30.
(*): ייתכנו שינויים בסדר המפגשים או בנושאים על פי צרכי המשתתפים כפי שיוגדרו בתחילת הקורס.
• חינוך לשוני עברית – שפה, ספרות ותרבות , (תשס"ג) תוכנית הלימודים לביה"ס היסודי המ"מ והממ"ד.
• גיל גלזר, י', ולטר, ע' ועילם, ב (2015) תצלומילים, מדריך למורה: מבוא תיאורטי. מכון שפילמן לצילום, 2015.
• שליטא, ר', פרידמן, א' ו ר' הרתאן ) 2011 (2011) אוריינות חזותית בפעולה: חינוך בעידן החזותי. תל אביב: מכון מופ"ת.